དགེ་སློང་པ་ལ་སྤྲིངས་ཡིགདགེ་སློང་པ་ལ། ༈ ཚངས་སྤྱོད་ཚུལ་ཁྲིམས་ལྡན་པའི་སྤོང་བ་པ། །ཁོ་བོ་གང་ན་གནས་ཀྱང་འདུ་འབྲལ་མེད། །ཚེ་འདི་བདུད་ཀྱི་བསླུས་པའི་ཆོས་བརྒྱད་མཁན། །དེ་དག་རྣམས་དང་ལྷན་ཅིག་ཚོགས་ཀྱང་འབྲལ། །སྙིང་ནས་དད་པ་ཐོབ་པའི་ཡིད་ཆེས་ཅན། །ལྷག་བསམ་ལྡན་ལ་བྱིན་རླབས་ངང་གིས་འཇུག །མ་དད་ལོག་ལྟས་སྒྲིབ་པའི་ཡིད་གཉིས་མཁན། །དེ་འདྲ་འབད་ནས་དྲངས་ཀྱང་ཕན་མི་ཐོགས། །སྔོན་གྱི་ལས་འབྲེལ་སད་པའི་བག་ཆགས་ཅན། །སྐལ་ལྡན་འགའ་ལ་ཚིག་འདི་ངེས་ཤེས་འདྲོངས། །ཟློག་དཀའ་ལས་ཀྱི་མནར་བའི་ཐ་ཤལ་ལ། །ཆོས་མང་རྟག་ཏུ་བཤད་ཀྱང་ཅི་ཞིག་ཕན། །འོན་ཀྱང་དངོས་སུ་མཐའ་དག་མ་འདྲོངས་ཀྱང། །བསམ་པ་དག་པས་ཕན་ཐོགས་བྱས་པས་ན། །འདིའམ་ཕྱི་མ་དངོས་སམ་བརྒྱུད་པ་ཡིས། །འབྲེལ་ཚད་དོན་དང་ལྡན་པར་བགྱིད་པར་སྨོན། །སྔ་སོར་བཞིན་ནི་གུ་རང་ལ་ཅིག་སྒྲིག་བྱེད་པ་དང། པ་རུ་དེ་ཡང་བྱུང་ན་ཁྱད་ཆེ་བ་མཆིས། ཟབ་ལམ་ནི་གུའི་གྲུབ་ཐོབ་གཅིག་རེ་ལགས་སོ། །ཐབས་ལམ་ལ་ནུས་པ་ཐོན། སྒྱུ་ལུས་རྨི་ལམ་ལ་རྩལ་སྦྱོངས། འོད་གསལ་མངོན་དུ་གྱུར། འཕོ་བ་དང་བར་དོ་ལ་གདེང་ཐོབ་པར་མཛོད། གཟིམས་ཆུང་མཁའ་སྤྱོད་བདེ་ལྡན་ནས་ཕུལ།